Мастак Хаім Суцін — адзіны ўраджэнец Беларусі, помнік якому ўсталяваны ў Парыжы, сусветнай сталіцы мастацтваў. Жывапісец, чые працы сталі марай усіх музеяў свету, практычна быў аддадзены забыццю ў сябе на радзіме. Хоць, як ён сам казаў, нават яго багі ў першых вучнёўскіх малюнках “былі падобныя на старых са Смілавічаў” — таго невялікага мястэчка, якое ён пакінуў галодным падлеткам са шматдзетнай яўрэйскай сям’і. Але часы і норавы, на шчасце, змяняюцца.